Luxemburg lehet az első európai ország, ahol legalizálják a cannabis rekreációs használatát. Magyarországon az emberek 60 százaléka támogatna egy ilyen intézkedést.

Luxemburgban hamarosan a parlament elé kerül az a kormánytöbbség által támogatott javaslat, amely szerint az országban két éven belül legálissá teszik a marihuána rekreációs célú alkalmazását. A fogyasztásra adót vetnének ki, és csak luxemburgi lakóhelyű polgárok élhetnének a szabadsággal, mert a kormány nem akarja, hogy az ország a drogturizmus központjává váljék.

Luxemburg egyúttal azt is szeretné, ha a többi európai ország is követné a liberalizálási lépéseket. Míg Európa közel harminc államában engedélyezték eddig az orvosi célú marihuánahasználatot, Magyarország a kitartóan nemet mondók közé tartozik.

A világ sok részében úgy ítélik meg, hogy a viszonylag mérsékelt veszélyt jelentő cannabis elleni harc több kárt okoz, mint hasznot. Vajon szempont-e ez Magyarországon. A HVG e heti számában megjelent teljes cikkből kiderül.